Við at seta ferðina niður við einari hálvari míl á fulllastaðum tangabátum, ber til at spara 10 prosent av útreiðslunum til brennievni, sigur Maersk Tankers. Maersk Tankers ætlar at minka ferðina á tangabátum Í eini roynd at lækka útreiðslurnar á einum marknaði undir trýsti, ætlar Maersk Tankers at minka um ferðina á tangabátum. Søfart skrivar, at Maersk var millum tey fyrstu at seta ferðina niður á ballastferðum aftaná fíggjarkreppuna, og nú, inntøkurnar á“ product-tanker-marknaðinum” eru tær lægstu í 10 ár, er Maersk Tankers í samráðingum við viðskiftafólkini um at lækka ferðina á fulllastaðum skipum. Søfart endurgevur í-Vit hugsa um leiðir, sum ikki eru so tíðarbundnar, har minni ferð kann lækka útreiðslurnar á brennievni, og sostatt koma viðskiftafólkum og samstarvsfeløgum væl við, sigur Claus Grønborg, handils- og viðskiftastjóri í Maersk Tankers. Hann sigur, at við at minka um ferðina við bara hálvari míl á skipum við fullari last–úr 12 mílum, ber til at minka um nýtsluna av brennievni við 10 prosentum. Mangan er tað eisini soleiðis, at tangabátarnir noyðast at bíða í fleir dagar, eftir at teir eru komnir í havn, áðrenn byrjað verður at lossa.